# ПРАТЕНИЧКО ПРАШАЊЕ

Од пратеникот Илија Димовски, поставено меѓу

две седници на Собранието на Република Македонија,

на 17 ноември 2009 година

Пратеничкото прашање гласи:

И покрај тоа што фабриката за олово и цинк во Велес ( како голем загадувач) не работи веќе подолго време, сепак сеуште велешани се во голема еколошка опасност. Во депонијата со згура во близина на топилницата се складирани 900.000 тони оловна, цинкова и кадмиумова троска кои што го загадуваат градот Велес, а со тоа и граѓаните.

Според пишувањата во медиумите на големиот рид постои заштитна обвивка, која што е во амортизирана состојба и честичките се слободни во воздухот и со самиот ветер се загадува околината. Оваа депонија претставува мала топилница на речиси километар од градот и се уште е голема опасност за здравјето на велешани и на животна средина во која што тие живеат.

Моите пратенички прашања се следниве:

1. Дали Министерството за животна средина и просторно планирање располага со информации за случајот кои што можат да бидат доставени до пратениците?
2. Дали Министерството за животна средина има план за решавање на случајов и каков би бил тој план?

Прашањето го упатувам до министерот за животна средина и просторно планирање.